A/1.i. Püspöki vizitációk iratai
Báthory Gábor vizitációja 1816-1819 – bevezetés a digitalizált iratokhoz

A Protestáns Egyházi és Iskolai Lap 1885. évfolyamának 6-12. számában részletes ismertetést találunk Báthory püspök egyházlátogatásáról. Ehhez aktualitást a következő nagy vizitáció adott, melynek során 1886-1896 között Szász Károly püspök látogatta végig a dunamelléki gyülekezeteket.

A Báthory vizitáció iratanyagát egyházközségek szerint rendezték és ’G’ jellel megszámozták, majd újraszámozták. Egy-egy egyházközség neve alatt általában a vizitációs kérdőív rendjében leírt feleletek találhatók I-X. fejezetbe osztva. Ehhez csatolták a lelkészi és tanítói díjleveleket és sok esetben tanulói névsorokat is. Az iratanyag nem teljes: hiányoznak egyes egyházközségek, ezt jelezzük is, ahol tudunk róla. A meglevőkből csak a kérdőpontokra írt válaszokat tartalmazó jegyzőkönyveket írtuk gépre, az említett mellékleteket nem. A kéziratos szövegek rögzítését - lehetőség szerint betűhíven - 2008-2010 között zömmel pályázati támogatásból Ladányi Boglárka, Nagy Miklós és Orosz Anna végezte. Javítottuk, szerkesztettük, de még további átnézést igényel (a szövegben a kettős kérdőjel: ?? erre utal), egyelőre nem kész forrásközlésnek, hanem csak nyersanyagnak tekintendő.

Bevezetőül, kiegészítésként itt az alábbiakat közöljük:
1. Báthory Gábor püspök levele a lelkipásztorokhoz 1816. május 18.
2. A Báthory féle kérdőpontok egyszerűsített változata
3. Az eredeti kérdőpontok 1816. május 18.
4. A ’G’ lista, mely alapján az egyházmegyék szerint sorba rakva közöljük a vizitációs válaszokat.
+++

1. Báthory Gábor levele a lelkipásztorokhoz 1816. május 18.

Nagytiszteletű, Tiszteletes Nagy ’s Jó Uraim, az Urban szerelmes Atyámfijai!
	Közel száz esztendeje, miolta ebben a’ Helvétziai Vallástételt követő Dunánn innen lévő Megyében a’ Superintendensek a’ Canonok által - Classis 1ma Can X - parantsoltatott Visitatiót véghez nem vitték. Ebböl nem lehetett sok hátramaradásnak és kárnak nem következni.
	De bűnös kezekkel feszegetné az én nagykegyességű és buzgóságú Antecessorimnak nyugvó hamvaikat, áki őket érészben restséggel, gondatlansággal vadolná; amit azok nem tselekedtek, nem tselekedhették.
	Tudja minden azt a’ szerentsétlen zűrzavart, mellyben volt Hazánk az elmúlt század elejénn, a’ mikor a’ Hazafi Hazafija ellen fegyvert fogván, a’ vér tulajdon vérét ontotta, és a’mikor a’ házból ki [5/2] menni veszedelem nélkül nem lehetett.
	Felváltotta ezt a’ gonoszt a Nemzetűnket 1737töl fogva 1740-ig pusztított döghalál, melly a’ Városok, helységek bezároltatások miatt, minden Communicatiót megszakasztott.
	Ennek a’ dögös Mirigynek megszűnése utánn 1743ban az akkori nagy emlékezetű Superintendens Helmetzi István magát a Visitatióhoz elkészítette. Azomban minekelőtte megindulhatott volna, egy más Confessiójú Superintendens Visitatiojában talám eshetett, legalább praetendalt hiba miatt, a’ Canonica Visitatio egyátalljában megtiltatott Királyi Parantsolat által, a’ Protestáns L.Pásztorok a’ Keresztség dolgában - de a’ mi itt meg nem állott - a’ RCatholikus Püspök Visitatiója alá vettettek, melly miatt mitsoda és melly sok méltatlanságokkal illettettek az Ekklésiák Lelki Pásztoraik, igyekezzük inkább annak emlékezetét hallgatással eltemetni, mint emlegetéssel feldereniteni.
	Ebben a’ szomorú állapotban voltak Ekklésiáink 1790/1k esztendeig, melly esztendő Vallásunk szabadságát ugyan nagy részént helyre állítván ] ez az esztendő kezdette mutogatni, Europának tsak nem minden országaiban, a hadakozásnak azokat a veszedelmes tüzeit, mellyek 25 esztendeig dühösködvén, a legjobb intézeteket és igyekezeteket épen annyi  esztendeig gátolták; míg végre azt 1815-k esztendőben az Európai Szövetséges Fejedelmek kezeik eloltották.
	Valamint ezek és még ezeknél több akadalyok hatalmasan oltalmazzák ’s megigazítják az én nagy érdemű Antecessorimat a’ Visitatio dolgában, ellenek tétethető minden vádak ellen: úgy én költve sem tudnék mentséget magamra nézve találni, ha a’ régi akadályok eltűnések utánn is ezt a’ szoros kötelességemet elmulatnám.
	[áthúzva: Elvégeztem azért, hogy e folyó esztendőben Pünköst utánn az Ekklésiák visitálására meginduljak, kezdvén e’beli munkámat a’ Vértesallyai Tractusban, mellyet fognak követni a’ K. Somogyi, Tolnai, F. és A. Baranyai Tractusok, azután annak idejében a’ Dunánn innen lévők.]
	Hogy pedig a’ Visitatio munkája mind könnyittessék, mind rövidebb idő alatt véghez mehessen, Nagytiszteletű ’s Tiszteletes Uraimék az ide kapcsolt Táblán feljegyzett objectumok alatt lévő kérdésekre feleletjeiket írásba feltegyék, úgy a’ magok és az oskola Tanitók Salariumát is a’ praescribált mód szerént elkészíttsék, úgy hogy ezeket érkezésemmel mind készen találjam.
	Erős reménységem van, hogy a’ feleletek a dolgok valósága szerént tétetvén fel, a’ megvisgáltatás utánn azok mind úgy találtatnak. A’mi hiba van, nem kell azt szépítgetni, mert úgy a’ hiba nagyobb hibával takartatnék. Erranti medicina Confessio est.
	Addig is, míg személyes szerentsém lehetne, Nagytiszt. ’s Tiszteletes Jó Uraimékat Ekklésiáikkal és szerelmeseikkel együtt az Isten kegyelmes gondviselésébe ajánlván, érdemlett tisztelettel maradjam.
Nagytiszteletű ’s Tiszteletes Nagy ’s jó Uraiméknak.
Pesten. [áthúzva: Maii 1816
Szerető Szolgájok
Báthory Gábor mk.
Superintendens]

+++

2.. Báthory féle egyházlátogatás kérdőpontjai - rövidebb, mai nyelven írt változat

I. Az egyházközség
a) Az egyházközség alakulása, kezdete, lélekszám
b) Templom, torony
c) Úrasztali felszerelés
d) Harangok
e) Iratok, könyvek	
f) Lelkészlakás

II. Az egyházközség igazgatása
1) Presbitérium
2) Presbiteri gyűlések
3) Egyházfegyelem
4) Vezetnek-e jegyzőkönyvet, ki vezeti
5) Gondnok van-e, számadásait ellenőrzik-e évenként
6) Az egyházközség jövedelme

III. Segélyezés, adományok
) Ágensi perselyt hirdetik-e és évente hányszor.
) A közgyűlés költségeit hirdetik-e.
) Az adományokat kinek a jelenlétében számolják.
) Rendben számolják-e el a pénzeket.
) Legátus jár-e, melyik iskolából, mennyit kap.

IV. A lelkipásztor
1. Neve, melyik iskolában tanult, milyen nyelveken beszél vagy olvas.
Mióta van az egyházközségben, azelőtt hol szolgált.
Családos-e, gyermeke van-e és hány.
2. Vannak-e a működéshez szükséges könyvei: kánon, liturgia, törvények.
3. Mely napokon tart istentiszteletet.
4. Az úrvacsorához járulókat konfirmálja-e, a konfirmáltak nevét feljegyzi-e.
5. Hányszor tart évente úrvacsorát.
6. Keresztelést a templomban tart-e vagy háznál.
7. A betegeket látogatja-e.
8. Szabályosan vezeti-e az anyakönyvet.
9. A házasulandókat hányszor hirdeti, milyen napokon, beírja-e az anyakönyvbe.
10. Jegyzőkönyvezi-e a felsőbb királyi és egyházi rendeleteket.
11. A lelkész fizetését, díjlevele.
12. Nincs-e elmaradás a lelkészi fizetéssel.
13. Hivatalához illő tiszteletben részesül-e.

V. Az iskolák
a) Tanító neve, melyik iskolában tanult, mióta van abban a gyülekezetben, előtte hol volt, családos-e, van-e és hány gyermeke.
b) Iskolaépület állapota, elég tágas-e.
c) Hányan járnak iskolába, fiúk és lányok külön.
d) Egész évben járnak-e, vagy csak télen.
e) Mit tanítanak, a kiadott módszer szerint-e.
f) Kik felügyelik az iskolát az egyházmegye részéről, hányszor vizitálnak évente, ott vannak-e a vizsgákon.
g) Helybeli felügyelők vannak-e.
h) A templomi éneklést az iskolamester vezeti-e, ő választja-e az éneket, vagy a lelkész.
i) Bevezették-e az új énekeskönyvet, ha nem, miért.
k) A tanító díjazása.
l) Megkapja-e idejében a fizetését, nincs-e elmaradás.

VI. A bába
A bába vizsgázott-e, fel van-e esketve, tud-e segíteni az asszonyokon, eljár-e kötelességében, nem keresztel-e.
Himlőoltás van-e.

VII. A temető
Elég tágas-e, be van-e kerítve, elég mélyre ássák-e a sírokat, megtartják-e a rendeletben előírt időt.
Az öngyilkosok temetésére nézve mi a szokás.

VIII. A harangozó
Van-e, eljár-e kötelességében, engedelmes-e, kap-e fizetést, közterhek alól kedvezményt.

IX. A szegények
Vannak-e, hányan, hogyan gondoskodnak róluk.

X. Vallássérelem [gravamen]
A szabad vallásgyakorlatban nem háborgatják-e, nics-e erőszakos térítés, a katolikus ünnepek erőltetése, körmenetre kényszerítés.
A plébánosok nem kívánják-e meg az összeírást.

Leányegyház [filia]
neve, melyik birtokoshoz tartozik, lélekszám
a) Van-e temploma, milyen állapotban.
b) Hányszor jár ki oda a lelkész.
c) A lelkész fizetéséhez mennyivel járulnak hozzá.
d) Van-e iskolája, milyen állapotban, hány tanuló van, kik azok.
e) Amikor a lelkész nem megy ki (vasárnap és ünnepen), a tanító megy-e, könyvből prédikál-e vagy a nélkül.
f) Iskolamester fizetése.
g) Van-e presbiter közülök az anyaegyház presbitériumában.
h) Van-e bába, alkalmas-e, nem keresztel-e.
i) Temetőjük van-e külön, milyen állapotban.
k) Vannak-e vallássérelmeik.

+++

3. Az eredeti kérdőpontok betűhíven

[G1 a kérdőpontok]
1816. máj. 18.

A’ Canonica Visitatio Tárgyai.
I. Az Ekklésia.
Mater Ekklésia N.N. Tettes N.N. Vármegyében, a Városi Helységet bírja. /:bírják:/ N. Uraság /:N.N. Uraságok:/
a) A’ Mater Ekklésia mikor kezdődött? Legalább mitől fogva van emlékezve? Mitsoda forumai voltak? A’ lelkek száma mennyi?
b) A’ Templom - ha van torony - mikor épült? Mitsoda materiából? Mitsodás állapotban van?
c) Az Ur asztalához tartozó minden edények, abroszok, takarók ’s a’t egyenként feljegyeztessenek, és ha mü Inscriptiojik vagynak.
d) A’ toronyban - haranglábonn - mennyi számú, mitsoda nehézségű ’s Inscriptiojú harangok vagynak?
e) Ha vagynak az Ekklésiának Levelei, Könyvei, mik azok?
f. A’ Parochialis házban hány szobák, és mitsoda állapotban vagynak? Az Ekklésiának abban lévő nyoszolyái asztalai, székei. Vagyon é a’ házhoz megkívántató kamara, istálló, ól ‘s a’t, mitsodás állapotban?

II. Az Ekklésia helybeli igazgatása.
1) Van é organizálo Prsbyterium? Hányan vagynak? hogy választatnak? feleskettetnek é a’ Presbyterek?
2) Tartatnak é Presbyterialis gyülések? mikor? mitsoda helyenn?
3) Mit szokott tselekedni a’ Presbyteriális gyűlés a’ tzégéres vétekben élőkkel? a’ versengő és egymástol külön lakó házastársakkal? a’ közönséges Isteni tiszteletet nem gyakorlókkal? a’ haragtartókkal? Vagynak é most illyenek az Ekklésiában?
4) A Presbyterialis gyűlések actai feljegyeztetnek é? Ki jegyzi fel azokat
5) Van-é Curator? Ennek számadásai minden esztendőben revideáltatnak é: Kik vagynak jelen a’ revisionn?
6) Van é valamely jövedelme az Ekklésiának? miböl, lehetne é azt nevelni? miböl?

III. A’ Charitatívumok vagy Alamisnák.
) Publicaltatik é az Agentiale? hányszor esztendőben? Tétetik é ki akkor más akármely végre persely, tányér, vagy akármely jel?
) A’ Gen Consistoriumtol rendeltetett objectumok publikáltatnak é?
) Kiknek jelenlétekben  számláltatik del az alamisna? beíródik é mindjárt akor? Ki keze alatt van?
) Administraltatik é minden hijánosság nélkül mind az Agentiale, mind minden más alamisna? Kiknek? Contraquietantia és Quietantia mellett é?
) Jár é az Ekklésiához Legatus? Mellyik oskolábol? Mennyit kap?

IV. A’ Lelki Pásztor.
1) Neve? mellyik oskolában tanúlt? mitsoda nyelvekenn beszélhet vagy legalább ólvashat? Mennyi időtöl fogvan van ebben az Ekklésiában? az előtt mitsoda Ekklésiában vagy Ekklésiákban szolgált? Feleséges é? Vagynak é, és hány gyermekei?
2) Van é Canonja? Liturgiája? Josephina Resolutioja?
3) Minden Vasárnapokonn és Innepekben tart é Predikátiót, délutánn Catechizatiót? hét köz nap Imádságot?
4) Az Ur asztalához először járulni akarókat confirmálja é? a’ Confirmatusok nevét beírja é?
5) Hányszor administrálja esztendőnként az Ur Vatsoráját?
6) A’ Keresztelést a’ Templomban viszi é véghez, vagy háznál?
7) A’ betegeket meglátogatja é?
8) A’ Matriculát viszi é? a’ Gen Consistoriumtolkiadott norma szerint é? hogy írja bé a’ törvénytelen ágybol születteket?
9) A’ házasulandókat háromszor publikálja é? Vasárnapokonn é? vagy hét köz napokonn is? Beírja é a’ Copuláltattakat?
10) A’ Felséges Királyi Parantsolatokat, a’ Consistorium publikált Rendeléseit improtocollálja é?
11) A’ Prédikátor fizetése, úgy a’ mint van a’ maga valóságában írassék le; de a’ mi a’ földeket, réteket, kerteket, szőlőket ’s ár illeti, ezeket nem elég tsak közönségesen feltenni, hogy azok vagynak; hanem fel kell világosan írni mennyiségeket, mind két felőll való szomszédjaikat. Nintsenek é í földek, kertek, szőlők dérma alatt? Egy szóval oly tellyes és világos előadást kell ezek eránt tenni, hogy ha valaha ezutánn kérdés alá vétetnének, ez a’ leírás a’ kérdést mindenütt, még a’ Törvényszékekenn is eligazithassa.
Nb. A’ Predikátori Salarium a’ földekkel és azoknak leírásával együtt nem a’ többi Objectumok közzé, hanem különös arkus papirosra tisztánn irattassék le, a’ Predikátor és Presbyterialis Személyek által subseribáltassék, és megpetsételtessék.
12) Be adódik é esztendőnként a’ Predikátori fizetés idejében? Nints é restantia?
13) Szent hívatalához illendő tekintetben tartatik é a’ Predikátor? Mert azt előre közönségesen jelentem, hogy semmit szorosabban meg nem kívánok, minthogy a’ Ministerium illendő betsületben tartassék attol függvén Szent szolgálatunknak sikeres vagy sikertelen vólta.

V. Az Oskolák.
a) A’ Rector, Preczeptor, Leányok Tanítója Neve. Mellyik oskolában tanult? mennyi időtöl fogva van ebben az Ekklésiában? Az előtt mitsoda helyenn helyekenn vólt? Nőtelen é, vagy Feleséges? A’ feleségesnek vagynak é gyermekei, és hányann?
b) Mitsoda állapotban van az Oskola épülete? Elég tágas é a’ gyermekek számához képest?
c) Hányan vagynak az Oskolába járók? külön a fiuk, külön a’ leányok? A’ Catalogus leírattassék, és a’ Visitatiókor béadassék.
d) Járnak é a gyermekek oskolába egész esztendőben? vagy tsak télenn? lehetséges vólna é, hogy mindenkor járnának?
e) Mitsoda tudományok taníttatnak? A’ Consistorium által kiadatott Methodus szerint é?
f) Kik a’ Tractus által kirendelt Visitatori ennek az Oskolának? Hányszor visitalnak esztendőben? Jelen vagynak é az Examenenn?
g) Vagynak é a’ Predikátor mellett helybeli Inspectorok, kik az Oskolái közelebbröl visitálják?
h) A’ Templomban való éneklést elvégzi é a’ Rector? a’ maga diseretiojánn áll é az Ének választás, vagy a’ Predikátor praesentálja mi énekeltessék?
i) Introducáltatott é az Uj Énekes Könyv? Ha nem, miért?
k) A’ Rector Salariuma külön papirosra irattassék fel, mint oda fellyebb /: IVI11 :/ a’ Predikátoréra nézve mondódott.
l) Befizetődik é hijánosság nélkül idejében? Nints é restantia?

VI. Van é Bába? Van é examinálva? felvan é esketve? tud é az aszszonyok baján segíteni? Eljár é kötelességében? Nem keresztel é?
A’ himlő óltás dolga hogy van?

VII. A’ Temető elég tágas é? be van é kerítve? a’ sírok elegendő mélyenn ásatnak é? Megtartaik é a’ temetés idejére nézve a’ Királyi Felséges Parantsolat? A’ magok gyilkosaik eltemettetésekre nézve, mi szokás van?

VIII. Van é harangozó. Eljár é kötelességében? Engedelmes é a’ Predikátornak? Van é valami fizetése? a’ helység terheitöl szabadsága?

IX. Vagynak é az Ekklésiának szegénnyei? Szám szerént hányann? Van é rolok gond?
[4] [a lap tetején: Elő készületek a’ Püspöki visitatiora. 1816. majus első napjain. A’ Vértes allyai Tractus visitattioja.]

X. Nintsenek é az Ekklésiának Gravamenei? p.o. Nem háborgattatik é a’ Vallás gyakorlásában, Isteni tiszteletében, földjeiben? s a’ t. Nintsenek é ollyanok, kik a’ Catholika Vallásra akármely szín alatt kényszeríttetnének? A’ catholikusok Innepjeiknek megtartásokra nem eröltetnek é? vagy a’ Mester emberek a’ Processio járásra? A’ Tiszt. Plebanusok a’ Lelkek conscriptiojának kiadását nem kívánják é? Ide tartoznak mind azok, mellyek Vallásunk szabadságának akarmi módon praejunkciumára lehetnének.

Filialis Ekklésia Neve, mitsoda Uraság bírja? Lelkek száma.
a) Van é Temploma? Mitsoda állapotban?
b) Hányszor megy ki oda szolgálni a’ Predikátor?
c) Mennyiben concurral a Filia a’ Predikator fizetéeében?
d) Van é Oskolája? Mitsoda állapotban? a’ tanulók száma mennyi? a’ tanulók catalogusa készíttessék el.
e) A’ melly Innep és Vasárnaponn a’ Predikátor ki nem megy, predikál é az Oskola Mester könyvbők é, vagy könyv nélkül?
f) Az Oskola Mester Salaktoma írassék különös papírosra a’ szerént, mínt a’ Mater beli Rectorérol volt mondva.
g) A’ filialisták közzül van é, vagynak é a’ Materbeli Presbyteriumba bévétetve? ha vagynak, hányann?
h) Van e’ Bába? alkalmatos é? nem keresztel é?
i) Van é külön temető? mitsoda állapotban?
k) Nintsenek é Gravamenek?
Pestenn. Május 18.k napjánn. 1816
Báthori Gábor mk Superintendens

+++

4. G lista 1-225. szám
A zárójeles szám az eredeti kéziratoldal terjedelmét jelenti. (Ahol egy lapon kevés szöveg volt, helytakarékosságból többet másoltunk egy lapra.)
				
újabb szám (jelenlegi)	régi szám		dátum	megjegyzés	
G 1	1	Báthory Gábor levele. A kérdőív szövege	1816. máj.18.		
					
G 2-31	2-31	Vértesaljai egyházmegye			
G 2	29	Aba	1816. jún.23.		
G 3	17	Acsa	1816. jún.19.		
G 4	15	Alcsút, Felcsút, Doboz	1816. jún.18.		
G 5	11	Baracska	1816. jún.17.		
G 6	2	Bia	1816. jún.13.		
G 7	8	Bicske	1816. jún.15.		
G 8	16	Bodmér	1816. jún.18.		
G 9	31	Bogárd és Tinórd	1816. jún.24.		
G 10	7	Csabdi	1816. jún.15.		
G 11	20	Csákvár	1816. jún.20.		
G 12	9	Etyek	1816. jún.16.		
G 13	27	Gárdony	1816. jún.22.		
G 14	10	Gyuró és Kuldó	1816. jún.16.		
G 15	12	Kajászószentpéter	1816. jún.17.		
G 16	25	Kápolnásnyék (Alsó-. Felsőnyék, Pettend)	1816. jún.22.		
G 17	19	Lovasberény	1816. jún.19.		
G 18	6	Mány	1816. jún.14.		
G 19	23	Pákozd	1816. jún.21.		
G 20	22	Pátka	1816. jún.21.	hiányzik	
G 21	3	Páty	1816. jún.13.		
G 22	30	Sárkeresztúr	1816. jún.23.		
G 23	28	Seregélyes	1816. jún.23.		
G 24	24	Sukoró	1816. jún.21.		
G 25	14	Tabajd	1816. jún.18.		
G 26	4	Tinnye	1816. jún.14.		
G 27	5	Tök	1816. jún.14.		
G 28	13	Vál	1816. jún.18.		
G 29	26	Velence	1816. jún.22.		
G 30	18	Vereb	1816. jún.19.		
G 31	21	Zámoly	1816. jún.20.		
					
G 32-59	32-59	Külsősomogyi egyházmegye			
G 32	35	Ádánd	1816. jún.26.		
G 33	53	Bábony, filia: Megyer, Tab, Torvaj	1816. júl.5.		
G 34	52	Bálványos	1816. júl.5.		
G 35	48	Büssü	1816. júl.3.		
G 36	42	Csepely [Nagycsepely], filia: Teleki, Köttse	1816. júl.1.		
G 37	39	Endréd	1816. jún.27.		
G 38	32	Felsőnyék	1816. jún.26.		
G 39	59	Gyönk	1816. júl.8.		
G 40	55	Iregh [Iregszemcse], filia: Muthi puszta, Szemtsei puszta, Medgyeri puszta, Szigetori malom	1816. júl.6.		
G 41	37	Jut	1816. jún.27.		
G 42	51	Kapoly	1816. júl.5.		
G 43	47	Kazsok, Filia: Igal, Szil, Kisbéc	1816. júl.3.		
G 44	38	Kiliti [Balatonkiliti], filia: Siófok	1816. jún.27.		
G 45	40	Kőröshegy, filia: Kereki, Pusztaszemes	1816. júl.1.		
G 46	49	Lápafő, filia: Mogyoród, Derecske	1816. júl.3.		
G 47	44	Látrány	1816. júl.2.		
G 48	58	Miszla	1816. júl.8.		
G 49	46	Mocsolád, filia: Ecseny, Bonnya	1816. júl.2.		
G 50	50	Nágócs és Zics	1816. júl.4.		
G 51	33	Nagyberény	1816. jún.26.		
G 52	57	Nagyszékely, filia: Némedi	1816. júl.7.		
G 53	56	Nagyszokoly	1816. júl.6.		
G 54	43	Őszöd	1816. júl.2.		
G 55	36	Ságvár	1816. jún.27.		
G 56	34	Som	1816. jún.26.		
G 57	41	Szólád	1816. júl.1.		
G 58	54	Tengőd, filia: Nyári puszta, Kánya, Kér, Bedeg, Szántód, Ertény, Hékút és Bat puszta	1816. júl.5.		
G 59	45	Túr, filia: Visz	1816. júl.2.		
					
G 60-83	60-83	Tolnai egyházmegye			
G 60	67	Alsónyék	1816. júl.12.		
G 61	79	Baja	1816. júl.18.		
G 62	65	Báta	1816. aug.20.		
G 63	81	Bogyiszló	1819. jún.8.		
G 64	77	Bölcske	1816. júl.15.		
G 65	83	Csanád	1819. jún.22.		
G 66	80	Cece	1816. aug.20.		
G 67	69	Decs	1816. júl.12.		
G 68	71	Fadd	1816. júl.13.		
G 69	72	Dunaszentgyörgy	1816. júl.14.		
G 70	73	Gergeny [Gerjen]	1816. júl.13.		
G 71	74	Kajdacs	1816. júl.14.		
G 72	60	Kölesd	1816. júl.10.		
G 73	78	Madocsa	1816. júl.16.		
G 74	63	Magyarhidas	1816. júl.11.		
G 75	61	Medina	1816. júl.10.		
G 76	64	Mórágy	1816. júl.11.		
G 77	75	Nagydorog	1816. júl.14.		
G 78	70	Őcsény	1816. júl.12.		
G 79	76	Paks	1816. júl.15.		
G 80	66	Pilis	1816. júl.12.		
G 81	82	Szeremle	1819. jún.12.		
G 82	68	Szekszárd	1816. júl.13.		
G 83	62	Váralja	1816. júl.10.		
					
G 84-146		Felsőbaranyai egyházmegye			
G 84	112	Aderjás	1817. jún.13.		
G 85	91	Becefa, filia: Zsibót	1817. jún.6.		
G 86	129	Belvárd	1817. jún.21.		
G 87	99	Besence, Páprád	1817. jún.9.		
G 88	126	Bisse	1817. jún.19.		
G 89	93	Bogdása, Markóc	1817. jún.7.		
G 90	90	Botyka	1817. jún.6.	hiányzik	
G 91	87	Büdösfa	1817. jún.5.		
G 92	124	Csarnóta	1817. jún.19.		
G 93	137	Csehi	1817. jún.24.		
G 94	-	hiányzik			
G 95	134	Czún	1817. jún.23.		
G 96	89	Dancsháza	1817. jún.5.		
G 97	92	Drávafok	1817. jún.7.		
G 98	138	Palkonya [Drávapalkonya]	1817. jún.24.		
G 99	139	Drávaszabolcs	1817. jún.25.		
G 100	123	Garé	1817. jún.18.		
G 101	140	Gordisa	1817. jún.26.		
G 102	118	Gyüd	1817. jún.16.		
G 103	143	Haraszti			
G 104	117	Harkány	1817. jún.14.		
G 105	110	Hídvég [Baranyahídvég]	1817. jún.13.		
G 106	108	Hirics, filia Kisszentmárton	1817. jún.12.		
G 107	-	-	-	hiányzik	
G 108	102	Iványi	1817. jún.10.		
G 109	88	Katádfa	1817. jún.5.		
G 110	94	Kákics (-Marócza)	1817. jún.8.		
G 111	-	-	-	hiányzik	
G 112	100	Kiscsány és Oszró, Nagycsány	1817. jún.9.		
G 113	146	Kisharsány	1817. jún.29.		
G 114	127	Kistótfalu	1817. jún.20.		
G 115	113	Kórós	1817. jún.13.		
G 116	136	Drávaszentmárton, Kovácshida	1817. jún.24.	hiányzik	
G 117	105	Luzsok	1817. jún.11.		
G 118	128	Magyarpeterd	1817. jún.21.		
G 119	120	Márfa	1817. jún.16.		
G 120	141	Maty	1817. jún.26.		
G 121	97	Mecske	1817. jún.8.		
G 122	98	Mindszent és Bogárd, Egerszeg	1817. jún.9.		
G 123	144	Nagyfalu, Tapolca	1817. jún.28.		
G 124	145	Nagyharsány, Magyarbóly	1817. jún.24.		
G 125	86	Nagypeterd	1817. jún.5.		
G 126	130	Nagytótfalu	1817. jún.22.		
G 127	84	Nagyváty, Kacsóta	1817. jún.5.		
G 128	95	Okorág, Monosokor	1817. jún.8.		
G 129	142	Old, Újtó	1817. jún.27.		
G 130	106	Piskó	1817. jún.11.		
G 131	114	Rád	1817. jún.13.		
G 132	96	Rónádfa és Hernádfa	1817. jún.8.		
G 133	111	Sámod	1817. jún.13.		
G 134	131	Siklós	1817. jún.22.		
G 135	103	Sósvertike, Csordás, Csikós	1817. jún.10.		
G 136	101	Séllye	1817. jún.10.		
G 137	135	Szaporca és Tésenfa	1817. jún.23.		
G 138	122	Szava	1817. jún.17.		
G 139	85	Szenterzsébet, Tótkeresztúr	1817. jún.5.		
G 140	-	-	-	-	
G 141	125	Turony	1817. jún.19.		
G 142	119	Terehegy	1817. jún.16.		
G 143	109	Vajszló	1817. jún.12.		
G 144	107	Vejti	1817. jún.11.		
G 145	121	Viszló	1817. jún.16.		
G 146	104	Zaláta	1817. jún.11.		
x	x	x	x		
?	115	Kémes	1817. jún.14.	hiányzik	
?	116	Ipacsfa	1817. jún.14.	hiányzik	
?	132	Szerdahely	1817. jún.23.	hiányzik	
?	133	Csepel (Drávacsepely	1817. jún.23.	hiányzik	
					
G 147-176		Alsóbaranyai egyházmegye			
G 147	166	Babarc	1817. júl.10.		
G 148	155	Béllye	1817. júl.5.		
G 149	168	Cservenka	1819. jún.14.		
G 150	162	Csúza	1817. júl.8.		
G 151	157	Daróc [Várdaróc]	1817. júl.5.		
G 152	174	Feketehegy [Bácsfeketehegy]	1819. jún.19.		
G 153	152	Haraszti	1817. júl.2.		
G 154	159	Hercegszőllős	1817. júl.6.		
G 155	150	Karancs	1817. júl.1.		
G 156	156	Kopács	1817. júl.5.		
G 157	154	Kórógy, filiája Tordince	1817. júl.3.		
G 158	160	Kő	1817. júl.7.		
G 159	164	Kölked	1817. júl.9.		
G 160	158	Laskó	1817. júl.6.		
G 161	165	Mohács	1817. júl.9.		
G 162	149	Nagypall	1817. jún.3.		
G 163	175	Ómoravica	1819. jún.20.		
G 164	176	Pacsér	1819. jún.20.		
G 165	147	Pécsvárad	1817. jún.4.		
G 166	172	Piros	1819. jún.17.		
G 167	151	Rétfalu	1817. júl.2.		
G 168	161	Sepse	1817. júl.7.		
G 169	170	Sóvé	1819. jún.15.		
G 170	153	Szentlászló	1817. júl.3.		
G 171	173	Torzsa	1819. jún.18.		
G 172	167	Újj Szivacz [Újszivac]	1819. jún.20.		
G 173	169	Újj Verbász [Újverbász]	1819. jún.15.		
G 174	171	Újvidék	1819. jún.16.		
G 175	148	Várkony [Zengővárkony]	1817. jún.3.		
G 176	163	Veresmart [Vörösmart]	1817. júl.7.		
					
G 177-197		Solti egyházmegye			
G 177	186	Apostag	1819. jún.29.		
G 178	196	Áporka, filia: Majosháza	1819. júl.5.		
G 179	191	Dab	1819. júl.3.		
G 180	192	Dömsöd	1819. júl.3.		
G 181	181	Dunapataj	1819. jún.26.		
G 182	179	Dunaszentbenedek	1819. jún.24.		
G 183	187	Dunavecse	1819. jún.30.		
G 184	177	Foktő	1819. jún.23.		
G 185	182	Fülöpszállás	1819. jún.28.		
G 186	183	Izsák	1819. jún.28.		
G 187	195	Kiskunlacháza	1819. júl.5.		
G 188	184	(Kiskun)szabadszállás	1819. jún.29.		
G 189	190	Kunszentmiklós	1819. júl.2.		
G 190	193	Makád	1819. júl.3.		
G 191	180	Ordas	1819. jún.25.		
G 192	194	Ráckeve	1819. júl.4.		
G 193	185	Solt	1819. jún.29.		
G 194	188	Szalkszentmárton	1819. jún.30.		
G 195	197	Szigetszentmiklós	1819. júl.6.		
G 196	189	Tass	1819. júl.2.		
G 197	178	Uszód	1819. jún.24.		
					
G 198-219	198-219	Pesti egyházmegye			
G 198	201	Alsódabas, filia: Pótharaszti, Vacs	1819. szept.7.		
G 199	199	Alsónémedi	1819. szept.6.		
G 200	198	Bugyi	1819. szept.5.		
G 201	209	Fót	1819. szept.11.		
G 202	208	Gödöllő	1819. szept.11.		
G 203	202	Gyón	1819. szept.7.		
G 204	204	Gyömrő, filia: Üllő	1819. szept.9.		
G 205	215	Kisoroszi	1819. szept.15.		
G 206	214	Kisvác	1819. szept.14.		
G 207	212	Kosd, filia: Rád	1819. szept.13.		
G 208	203	Monor, filia: Vasad, Alsó és Felső Nyáregyháza, Pótharaszt [Csévharaszt]	1819. szept.9.		
G 209	200	Ócsa	1819. szept.6.		
G 210	219	Óbuda, filia: Pomáz	18189. szept.18.		
G 211	205	Pécel	1819. szept.9.		
G 212	217	Pócsmegyer	1819. szept.17.		
G 213	206	Rákoscsaba	1819. szept.9.		
G 214	207	Rákospalota	1819. szept.10.		
G 215	210	Szada	1819. szept.12.		
G 216	218	Szigetmonostor	1819. szept.17.		
G 217	216	Tótfalu	1819. szept.16.		
G 218	213	Váchartyán	1819. szept.13.		
G 219	211	Veresegyháza	1819. szept.12.		
+	+	+	+	+	
G 220-225		A püspök jelentései a vizitációról			

+++
A vizitációs jegyzőkönyveket hét részletben, egyházmegyei besorolásuk rendjében közöljük:
G 2-31 Vértesaljai egy házmegye
G 32-59 Külsősomogyi egyházmegye
G 60-83 Tolnai egyházmegye
G 84-146 Felsőbaranyai egyházmegye
G 147-176 Alsóbaranyai egy,házmegye
G 177-197 Solti egyházmegye
G 198-219 Pesti egyházmegye

A kecskeméti egyházmegye iratanyaga sajnos nem található meg az egyházkerület levéltárában.
+++